Tienerseuns in hof na hulle glo leerling vermoorTwee tienerseuns sal na verwagting Woensdag in die Bishop Lavis landdroshof verskyn nadat hulle glo ŉ 16-jarige seun tydens ŉ geveg by die skool met ŉ mes doodgesteek het. ŉ Polisiewoordvoerder, lt. kol Andre Traut, sê die twee beskuldigdes, ook 16, is in hegtenis geneem nadat hulle ŉ medeleerling met ŉ mes gesteek het tydens ŉ rusie by Hoërskool Valhalla Park. Hy sê die twee seuns sal eers gevalueer word voor hulle in die hof verskyn. Die slagoffer was ŉ graad 9 leerling, Raylin Fortuin. Traut sê ŉ derde 16-jarige seun wat glo by die rusie betrokke was word tans in die hospitaal behandel en sal later in die hof verskyn.